തീരത്ത് നാശം വിതച്ച് മഴയും കാറ്റും അമ്ബലത്തറ: കനത്തമഴയിലും കാറ്റിലും ജില്ലയുടെ തീരത്ത് കനത്തനാശം. പൂന്തുറ മുന്നാറ്റുമുക്കില് തെങ്ങ് കടപുഴകി ട്രാന്സ്ഫോര്മറിന് മുകളില് വീണു. ഇലക്ട്രിക് പോസ്റ്റും ഒടിഞ്ഞുവീണു. രാത്രിയായതിനാല് വഴിയാത്രക്കാര് ഇല്ലാതിരുന്നതിനാല് വന്ദുരന്തം ഒഴിവായി. നാട്ടുകാര് സംഭവം അറിയിച്ചതിനെതുടര്ന്ന് ഇലക്ട്രിസിറ്റി ജീവനക്കാരെത്തി ഉടന്തന്നെ ഇതുവഴിയുള്ള െെവദ്യുതി പൂര്ണമായും വിച്ഛേദിച്ചു. തുടര്ന്ന് തെങ്ങ് മുറിച്ച് മാറ്റിശേഷം ഒടിഞ്ഞ് വീണ പോസ്റ്റിന് പകരം പുതിയ പോസ്റ്റ് സ്ഥാപിച്ചാണ് െെവദ്യുതി വിതരണം പുനഃസ്ഥാപിച്ചത്. വലിയതുറ ഭാഗത്ത് കടലില് നങ്കൂരമിട്ടിരുന്ന വള്ളങ്ങള് കടല്ക്ഷോഭത്തില് തകര്ന്നു. വലിയതുറ സ്വദേശി അരുളപ്പെന്റ മൂന്ന് വള്ളങ്ങളില് രണ്ടുവള്ളങ്ങള് കടലില് താഴ്ന്നു. ഒരു വള്ളം നങ്കൂരം ഇളകി ചെറിയതുറ തീരത്തേക്ക് അടിച്ചുകയറി വള്ളത്തിെന്റ ഒരുഭാഗം പൂര്ണമായും തകര്ന്നു.വിഴിഞ്ഞത്ത് കനത്ത നാശം വിഴിഞ്ഞം: ശക്തമായ കാറ്റില് വിഴിഞ്ഞം തീരത്തോട് ചേര്ന്ന് കടലില് കെട്ടിയിട്ടിരുന്ന നിരവധി മത്സ്യബന്ധന വള്ളങ്ങള് കരയിലേക്ക് ഇടിച്ചുകയറിയും കൂട്ടിയിടിച്ചും തകര്ന്നു. വള്ളങ്ങളും വലകളും എന്ജിനുകളും മണ്ണിനിടയിലായി. ലക്ഷങ്ങളുടെ നാശനഷ്ടമുണ്ടായതായി മത്സ്യത്തൊഴിലാളികള് പറഞ്ഞു. ഞായറാഴ്ച അര്ധരാത്രിയോടെ മഴക്കൊപ്പം ആഞ്ഞടിച്ച കാറ്റാണ് നാശം വിതച്ചത്. ആന്ധ്ര, ഒഡിഷ തീരങ്ങളില് നാശം വിതച്ച് കടന്നുപോയ ചുഴലിക്കാറ്റ് ഉള്ക്കടലില് അതിതീവ്ര ന്യൂനമര്ദമായി മാറിയതിനെ തുടര്ന്ന് കേരളതീരത്ത് മത്സ്യബന്ധനത്തിന് അധികൃതര് വിലക്കേര്പ്പെടുത്തിയിരുന്നു. ഇതോടെ മത്സ്യത്തൊഴിലാളികള് തുറമുഖത്ത് സുരക്ഷിത സ്ഥാനങ്ങളില് നങ്കൂരമിട്ട വള്ളങ്ങളാണ് തകര്ന്നത്. വള്ളക്കടവ് സ്വദേശികളായ ലോറന്സ്, സൈമണ്, അരുളപ്പന്, വിഴിഞ്ഞം സ്വദേശികളായ ഡേവിഡ്സണ്, റോമന്, മൈക്കിള്, വില്സണ് എന്നിവരുടെ വള്ളങ്ങള് പൂര്ണമായി തകര്ന്നു. നാശനഷ്ടം തിട്ടപ്പെടുത്തിവരുന്നതായി അധികൃതര് പറഞ്ഞു. ആശങ്കയോടെ പരമ്ബരാഗത മത്സ്യത്തൊഴിലാളികള് ശംഖുംമുഖം: ശക്തമായ കാറ്റിലും കോളിലും തീരങ്ങള് വീണ്ടും കടലെടുത്തു. സ്വാഭാവികമായി മണ്സൂണ് കാലത്ത് ഇളകിമറിയുന്ന കടല് തീരങ്ങളിലേക്ക് അടിച്ചുകയറുകയും തീരങ്ങളില് നിന്ന് മണ്ണ് എടുത്ത് തെക്കോട്ട് ഒഴുകുകയും ചെയ്യാറുണ്ട്. പിന്നീട് മണ്സൂണ് കഴിയുന്നതോടെ വടക്കോട്ട് വീണ്ടും തിരികെെയത്തുന്ന കടല്, തീരത്ത് കവര്ന്ന മണ്ണ് വീണ്ടും തീരത്ത് തന്നെ കൊണ്ടിടുന്ന സ്വാഭാവിക പ്രക്രിയയാണ് കടലിെന്റയും തീരത്തുള്ള മത്സ്യത്തൊഴിലാളികളുടെയും ജീവിതത്തെ നൂറ്റാണ്ടുകളായി നിലനിര്ത്തിയിരുന്നത്. എന്നാല് വിഴിഞ്ഞം തുറമുഖത്തിെന്റ നിര്മാണപ്രവര്ത്തനങ്ങള് ആരംഭിച്ചത് മുതലാണ് തീരങ്ങള് തന്നെ ഇല്ലാതെ മാറുന്ന അവസ്ഥ സംജാതമായത്. ഇതിനുപുറമേ തീരങ്ങള് തിരികെ കിട്ടിയപ്പോള്തന്നെ, കടല്സംരക്ഷണ ഭിത്തി നിര്മാണവും ശംഖുംമുഖത്തെ തകര്ന്ന റോഡിെന്റ നിര്മാണ പ്രവര്ത്തനങ്ങളും വേഗത്തിലാക്കണമെന്ന് നാട്ടുകാര് അവശ്യപ്പെട്ടുവെങ്കിലും അധികൃതര് ഇത് മുഖവിലക്ക് എടുത്തില്ല. ഇതിന് പകരം നല്കേണ്ടി വന്നത് ശംഖുംമുഖത്തെ റോഡ് നിര്മാണത്തിനായി കുഴിെച്ചടുത്ത മണ്ണ് വീണ്ടും കടല്കൊണ്ടുപോയതാണ്. ഇനി കടല് ഉള്വലിഞ്ഞാല് മാത്രേമ നിര്മാണപ്രവര്ത്തനങ്ങളുമായി മുന്നോട്ട് പോകാന് കഴിയൂ. വീണ്ടും തീരം നഷ്ടമായതിനൊപ്പം കടലില് നങ്കൂരമിട്ടിരുന്ന വള്ളങ്ങള് കഴിഞ്ഞദിവസം ശക്തമായ കാറ്റിലും തിരമാലകളിലുംപെട്ട് തകര്ന്നത് മത്സ്യത്തൊഴിലാളികളെ കൂടുതല് ദുരിതത്തിലാക്കിയിട്ടുണ്ട്. മരം വീണ് ഇലക്ട്രിക് പോസ്റ്റ് ഒടിഞ്ഞു പോത്തന്കോട്: കനത്ത കാറ്റിലും മഴയിലും പ്ലാവ് ഒടിഞ്ഞുവീണ് ഇലക്ട്രിക് പോസ്റ്റ് ചാഞ്ഞു. തിങ്കളാഴ്ച പുലര്ച്ച മൂന്നരയോടെ ഇടത്താട് കല്ലുവിള റോഡിലാണ് സംഭവം. കനത്ത കാറ്റില് പ്ലാവ് ഒടിഞ്ഞുവീഴുകയും സമീപത്തെ രാജുവിെന്റ വീടിന് മുകളിലേക്ക് ഇലക്ട്രിക് പോസ്റ്റ് ഒടിഞ്ഞു ചായുകയും ചെയ്തു. വീടിന് മുകളിലേക്ക് വീഴാത്തത് കാരണം വന്അപകടമാണ് ഒഴിവായത്. പോത്തന്കോടുനിന്ന് കെ.എസ്.ഇ.ബി ജീവനക്കാരെത്തി വൈദ്യുതി പുനഃസ്ഥാപിച്ചു. കുറ്റിച്ചല് എല്.പി സ്കൂള് പുരയിടത്തില്മരങ്ങള് കടപുഴകി കാട്ടാക്കട: കുറ്റിച്ചല് എല്.പി സ്കൂള് പുരയിടത്തില്നിന്ന മരം കനത്ത മഴയില് കടപുഴകി റോഡില് പതിച്ചു. സ്കൂള് പുരയിടത്തിലെ മതില് തകര്ത്താണ് മരം റോഡിലേക്ക് പതിച്ചത്.തിങ്കളാഴ്ച രാവിലെയോടെയാണ് സംഭവം. കള്ളിക്കാട് അഗ്നിരക്ഷാ സേന എത്തി മരം മുറിച്ചുനീക്കി. കാട്ടാക്കട പുനലാല് ചാക്കി പാറ റോഡിലും മരം കടപുഴകി വീണു. ഇവിടെ കാട്ടാക്കട അഗ്നിരക്ഷാ സേനയെത്തി മരം മുറിച്ചുനീക്കി ഗതാഗതം പുനഃസ്ഥാപിച്ചു.മഴയില് നാശം വിഴിഞ്ഞം: കഴിഞ്ഞദിവസം രാത്രിയില് കനത്ത മഴ ഒരു കുടുംബത്തിെന്റ ഉറക്കം കെടുത്തി. കരയടിവിളാകം സ്വദേശി വിജയനും കുടുംബവുമാണ് മഴയില് ദുരിതത്തിലായത്.തൊട്ടടുത്ത പുരയിടത്തിലെ കുന്നിടിഞ്ഞുള്ള ചെളിയും വെള്ളവും വീട്ടിലേക്ക് കുത്തിയൊലിച്ചെത്തുകയായിരുന്നു. മുറ്റത്തെ കിണറും ചെളി കൊണ്ട് മൂടി. വിജയനും ഭാര്യയും മക്കളും വൃദ്ധമാതാവുമടങ്ങുന്ന കുടുംബം ഭാഗ്യം കൊണ്ട് രക്ഷപ്പെട്ടു.വീടും പരിസരവും ചെളി മുങ്ങിയതോടെ ഇവര് അയല്വീട്ടില് അഭയം തേടി.കൂലിപ്പണിക്കാരനായ ഇയാളുടെ പണി പൂര്ത്തിയാകാത്ത വീട് ഇനി വാസയോഗ്യമാക്കാന് ഒരുപാട് പ്രയത്നം വേണ്ടിവരും. മുട്ടയ്ക്കാട് പ്ലാവുവിളവീട്ടില് അജയെന്റ വീട്ടുമുറ്റത്തെ കിണര് ഇടിഞ്ഞുതാണു.